РЕПУБЛИКА СРБИЈА

ОПШТИНА ГОРЊИ МИЛАНОВАЦ

ОПШТИНСКА УПРАВА

Број: 4-401-99/2023

25.01.2023.године

ГОРЊИ МИЛАНОВАЦ

На основу члана 4. Уредбе о средствима за подстицање програма или недостајућег дела средстава за фиансирање програма од јавног интереса која реализују удружења („Сл. гласник РС“, број 16/2018) и члана 4. Одлуке о условима и начину финaнсирања програма од јавног интереса на територији општине Горњи Милановац („Сл. гласник општине Горњи Милановац“, број 32/2018), у складу са Одлуком о буџету Општине Горњи Милановац за 2023. годину („Сл.гласник општине Горњи Милановац“, број 27/2022), Општинска управа општине Горњи Милановац доноси:

ГОДИШЊИ ПЛАН ЈАВНИХ КОНКУРСА ЗА 2023. ГОДИНУ

I - Одлуком о буџету Општине Горњи Милановац за 2023. годину („Сл. гласник општине Горњи Милановац“, број 27/2022), у оквиру:

- раздела 4 - Општинска управа, функционална класификација 090 - Социјална заштита некласификована на другом месту, Програм 0902 - Социјална и дечија заштита, Програмска активност 0016 – ПА 0003 - Дневне услуге у заједници, позиција 24, економска класификација 481900 - Дотације невладиним организацијама, за социо-хуманитарне организације планирана су средства у износу од **500.000,00** динара;

- раздела 4 - Општинска управа, функционална класификација 820 - Услуге културе, Програм 1201 – Програм 13 - Развој културе и информисања, Програмска активност 0002 - Јачање културне продукције и уметничког стваралаштва, позиција 119, Економска класификација 481000 - Дотације невладиним организацијама – за удружења из области културе планирана су средства у износу од **5.700.000,00** динара;

- раздела 4 - Општинска управа, функционална класификација 840 - Верске и остале услуге заједнице, Програм 13 - Развој културе и информисања, Програмска активност 0003 - Унапређење система очувања и представљања културно - историјског наслеђа, позиција 122, Економска класификација 481000 - Дотације невладиним организацијама, за верске заједнице планирана су средства у износу од **2.500.000,00** динара, а за остала удружења у износу од **1.800.000,00** динара.

II - У циљу доделе средстава наведених у ставу I овог Годишњег плана, биће расписани Јавни конкурси за доделу средстава за подстицање програма или недостајућег дела средстава за финансирање програма од јавног интереса, којe реализују удружења на територији општине Горњи Милановац.

III - Годишњи план јавних конкурса за финансирање програма удружења од јавног интереса из средстава буџета општине Горњи Милановац у 2023. години садржи податке о општини Горњи Милановац као даваоцу средстава, називу и циљу jавних конкурса, тематске области од јавног интереса за које се у овој години спроводе конкурси, ко може да конкурише за средства, оквирни датум расписивања kонкурса, планирани износ средстава, оквирни датум почетка реализације одабраних програма и пројеката и њихово трајање, као и посебнe захтевe и ограничења.

IV - Саставни део овог акта је Табеларни приказ календара јавних конкурса за финансирање програма удружења од јавног интереса из средстава буџета општине Горњи Милановац у 2023. години.

V - Годишњи план расписивања јавних конкурса за 2023. годину објaвити најкасније до 31. јануара 2023.године, на званичној интернет страници општине Горњи Милановац и и доставити Сектору за сарадњу са цивилним друштвом Министарства за људска и мањинска права и друштвени дијалог Владе Републике Србије.

ОПШТИНСКА УПРАВА ОПШТИНЕ ГОРЊИ МИЛАНОВАЦ

|  |  |
| --- | --- |
| Начелник Одељења за друштвене делатностиСандра Раловић | НАЧЕЛНИК ОПШТИНСКЕ УПРАВЕДејан Вељовић |